Indifarentzia

Po te no sufro si che ses lontana
e no godo s'a mie ses vicina.
No m'atristo si rues in ruina
né mi nd'allegro s'isco chi aes sana

né critiga ti fato si ses vana
né ti anto si 'e donos ses reina
né a dispreizili t'apo si ses cina1
né ti disizo si fido galana.

S'enis isposa no nd'apo elosia
e si restas bajana fin'a betza
no nd'intendo rimorsu 'e palte mia.

Tue ses a piscare male avetza
chi tentend'istas unu pische ebbia
chena lu tenner fininde sa retza.

Su vinti 'e Cabidanni 1929

1 Cina: donna non attraente